Fodboldudvalgets årsberetning v. Anders Bertel

2020 blev også et meget anderledes år i AIF-fodbold, som blev præget af corona-pandemien. I

årets begyndelse nåede vi heldigvis at gennemføre både Alhede-cup og JM i indendørsfodbold.

Udendørs-sæsonen nåede lige at komme i gang i en månedstid for de ældste ungdomsårgange

og herresenior, inden Danmark lukkede ned i marts.

I maj blev der igen åbnet op for træning, og vi fik gang i alle årgange igen, dog kun med

træningskampe. Efter sommerferien startede turneringen op som normalt. Her fik vi færdig

spillet turneringen for alle hold på nær herre senior, som blev afbrudt med en runde tilbage. Det

betød desværre, at serie 2 holdet måtte rykke en tur ned i serie 3.

Indendørssæsonen nåede lige at være i gang fra efterårsferien, og frem til midten af december.

Så også her blev vi mærket af pandemien. Alhede-cup blev aflyst, ligesom de forskellige

fodboldafslutninger blev det i 2020.

Vi har generelt formået at holde på medlemmerne i årets løb på trods af corona-situationen.

Trænere og ledere har taget opgaven på sig og gået til stålet, så vi har spillet i de perioder, der

har været muligt. Vi skylder en stor tak til alle frivillige, som har ydet en særlig indsats i denne

svære tid.

AIF-fodbold modtog i efteråret FC Midtjyllands uddannelsespris, bl.a. for virket med at været

værts klub for flere fodboldskoler. Præmien var en panna-bane, som spillerne kan bruge ved

hallen.

Fodboldudvalget har taget hul på arbejdet med en kommende strategi. Her har udvalget allieret

sig med DBU Jyllands klubrådgiver. Et arbejde der vil fortsætte i 2021. Udvalget har i det

forgangne år været på 8 medlemmer, som har suppleret hinanden rigtig godt. Derudover

deltager kampfordeler Tage Tawi Johansen i vores udvalgsmøder.

Vi har i årets løb deltaget i møder med DGI, DBU, Viborg Kommune, Viborg Idrætsråd og FCM.

Fodboldudvalget vil afslutningsvis gerne sende en kæmpe tak til alle de frivillige, der har

muliggjort, og muliggør at bolden kan rulle på banerne. Uden trænere, holdledere,

kampfordeler, kridtere, dommere, stadionhjælpere, forældre og naturligvis sponsorer ville vi ikke

have en forening i fremdrift.

Tak for samarbejdet igennem et meget særpræget 2020 – Vi glæder os til 2021 sæsonen, hvor

der venter et stort arbejde med at samle trådene op efter vinterens nedlukning. Vi har

selvfølgelig en ambition om at få gang i alle hold igen, og gerne med flere medlemmer i årets

løb.